NARIADENIE KOMISIE (ES) č. 1177/2009
z 30. novembra 2009,
ktorým sa menia a dopĺňajú smernice Európskeho parlamentu a Rady 2004/17/ES, 2004/18/ES a 2009/81/ES, pokiaľ ide o uplatňovanie prahových hodnôt v oblasti postupov zadávania zákaziek
(Text s významom pre EHP)
KOMISIA EURÓPSKYCH SPOLOČENSTIEV,
zo zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (1), a najmä na jej článok 69,
so zreteľom na smernicu Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (2), a najmä na jej článok 78,
so zreteľom na smernicu Európskeho parlamentu a Rady 2009/81/ES z 13. júla 2009 o koordinácii postupov pre zadávanie určitých zákaziek na práce, zákaziek na dodávku tovaru a zákaziek na služby verejnými obstarávateľmi alebo obstarávateľmi v oblastiach obrany a bezpečnosti a o zmene a doplnení smerníc 2004/17/ES a 2004/18/ES (3), a najmä na jej článok 68,
po konzultácii s Poradným výborom pre verejné zákazky,
keďže:
(1)
Rozhodnutím 94/800/ES z 22. decembra 1994 týkajúcim sa uzavretia dohôd v mene Európskeho spoločenstva, pokiaľ ide o záležitosti v rámci jeho kompetencie, ku ktorým sa dospelo na uruguajskom kole multilaterálnych rokovaní (1986 - 1994) (4), uzavrela Rada Dohodu o vládnom obstarávaní (ďalej len „dohoda“). Dohoda by sa mala uplatňovať na každú zákazku na obstarávanie, ktorej hodnota dosiahne alebo presiahne sumy (ďalej len „prahové hodnoty“) stanovené v dohode a vyjadrené ako zvláštne práva čerpania.
(2)
Jedným z cieľov smerníc 2004/17/ES a 2004/18/ES je umožniť obstarávateľom a verejným obstarávateľom, ktorí tieto smernice uplatňujú, aby súčasne dodržiavali aj povinnosti stanovené v dohode. Na účely dosiahnutia tohto cieľa by sa prahové hodnoty stanovené v týchto smerniciach pre verejné zákazky, na ktoré sa súčasne vzťahuje aj Dohoda, mali zosúladiť tak, aby zodpovedali ekvivalentom prahových hodnôt stanovených v dohode, vyjadreným v eurách a zaokrúhleným smerom nadol na celé tisícky.
(3)
Z dôvodu koherentnosti je vhodné zosúladiť aj tie prahové hodnoty v smerniciach 2004/17/ES a 2004/18/ES, na ktoré sa dohoda nevzťahuje. Zároveň by sa mali zosúladiť aj prahové hodnoty ustanovené v smernici 2009/81/ES, a to s revidovanými prahovými hodnotami ustanovenými v článku 16 smernice 2004/17/ES.
(4)
Smernice 2004/17/EHS, 2004/18/EHS a 2009/81/EHS by sa preto mali zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Smernica 2004/17/ES sa mení a dopĺňa takto:
1.
Článok 16 sa mení a dopĺňa takto:
a)
v písmene a) sa suma „412 000 EUR“ nahrádza sumou „387 000 EUR“;
b)
v písmene b) sa suma „5 150 000 EUR“ nahrádza sumou „4 845 000 EUR“.
2.
Článok 61 sa mení a dopĺňa takto:
a)
v odseku 1 sa suma „412 000 EUR“ nahrádza sumou „387 000 EUR“;
b)
v odseku 2 sa suma „412 000 EUR“ nahrádza sumou „387 000 EUR“.
Článok 2
Smernica 2004/18/ES sa mení a dopĺňa takto:
1.
Článok 7 sa mení a dopĺňa takto:
a)
v písmene a) sa suma „133 000 EUR“ nahrádza sumou „125 000 EUR“;
b)
v písmene b) sa suma „206 000 EUR“ nahrádza sumou „193 000 EUR“;
c)
v písmene c) sa suma „5 150 000 EUR“ nahrádza sumou „4 845 000 EUR“.
2.
V článku 8 sa prvý odsek mení a dopĺňa takto:
a)
v písmene a) sa suma „5 150 000 EUR“ nahrádza sumou „4 845 000 EUR“;
b)
v písmene b) sa suma „206 000 EUR“ nahrádza sumou „193 000 EUR“.
3.
V článku 56 sa suma „5 150 000 EUR“ nahrádza sumou „4 845 000 EUR“.
4.
V článku 63 ods. 1 prvom pododseku sa suma „5 150 000 EUR“ nahrádza sumou „4 845 000 EUR“.
5.
Článok 67 ods. 1 sa mení a dopĺňa takto:
a)
v písmene a) sa suma „133 000 EUR“ nahrádza sumou „125 000 EUR“;
b)
v písmene b) sa suma „206 000 EUR“ nahrádza sumou „193 000 EUR“;
c)
v písmene c) sa suma „206 000 EUR“ nahrádza sumou „193 000 EUR“.
Článok 3
Článok 8 smernice 2009/81/ES sa mení a dopĺňa takto:
1.
V písmene a) sa suma „412 000 EUR“ nahrádza sumou „387 000 EUR“.
2.
V písmene b) sa suma „5 150 000 EUR“ nahrádza sumou „4 845 000 EUR“.
Článok 4
Toto nariadenie nadobúda účinnosť 1. januára 2010.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 30. novembra 2009